Burjassot té en procés d’avaluació i adjudicació diferents obres i projectes que es desenvoluparan en el municipi
2025-07-24

Tal com es pot veure en la Plataforma de contractació de l’Estat, l’Ajuntament de Burjassot es troba immers en el procés d’avaluació i adjudicació de diferents obres i projectes que es duran a terme en el municipi.

Així, es troben en aquest període l’execució de les obres de pavimentació de sis pipicanes, concretament els situats als carrers Bétera, Mariano Benlliure i Mare de Déu de la Cabeza, el situat en l’estació de metro de Burjassot i els situats als parcs de la Granja i del Passeig Rajolar. A aquestes obres cal afegir les de reestructuració del camp de futbito del parc de l’Eixereta, amb paviment esportiu i l’adequació del clos.

D’altra banda, també està pendent d’adjudicació la contractació de les rutes temàtiques per l’horta que cada any reuneixen un gran nombre de veïns i veïnes del municipi interessats a conéixer la seua horta, els cultius de cada estació o les espècies ornitològiques que en ella viuen.

En breu s’adjudicaran tots aquests projectes i s’iniciaran, en el cas de les millores, les obres.